נפתלי גרנות

נפתלי גרנות (נולד ב-1951) הוא איש מערכת הביטחון לשעבר, כיהן כראש אגף "צומת" וכסגן ראש המוסד למודיעין ולתפקידים מיוחדים.

ביוגרפיה
גרנות נולד בחיפה. ב-1970 התגייס לצה"ל, הוא שירת בחיל רגלים ושימש מדריך בבה"ד 1. במלחמת יום הכיפורים לחם עם חטיבת הצנחנים 247. לאחר לימודים אקדמאיים באוניברסיטת חיפה הצטרף ב-1978 לחטיבת המחקר של אגף המודיעין והשתחרר ב-1982 בדרגת רב-סרן. לאחר שחרורו הצטרף למוסד, הוא שירת בלבנון ובמדינות זרות מערביות. ב-2002 מונה לראש אגף צומת במוסד, הוא זכה ב-2004 בפרס ביטחון ישראל. ב-2005 מונה לסגן ראש המוסד והאחראי למינהלת המבצעים. הוא פרש מהשירות ב-2007 אחרי שהודח על ידי ראש המוסד מאיר דגן בשל שיחות לא מורשות לעיתונות.

לאחר פרישתו הצטרף לקבוצת ברונפמן-פישר ושימש עד 2013 מנהל חברה שעסקה ברישיונות כרייה באפריקה. הוא ייצג בישראל חברות תשתית סיניות. בשנים 2017–2019 שימש דירקטור בחברת הסייבר "אביליטי".

חיים אישיים 
בתו היא השחקנית עומר גולדמן.

קישורים חיצוניים
 נפתלי גרנות, באתר הבינתחומי

הערות שוליים

ראשי אגף צומת במוסד
זוכי פרס ביטחון ישראל: אנשי המוסד
משנים לראש המוסד
רבי-סרנים בצה"ל
חיילי חיל הרגלים
בוגרי אוניברסיטת חיפה
ישראלים שנולדו ב-1951